
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«07» красавіка 2026 г.
	№ 42
	г. Масква



Аб унясенні змяненняў у Рашэнне Калегіі Еўразійскай эканамічнай камісіі ад 17 снежня 2024 г. № 141

У адпаведнасці з пунктам 3 артыкула 111 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Унесці ў Рашэнне Калегіі Еўразійскай эканамічнай камісіі ад 17 снежня 2024 г. № 141 «Аб зацвярджэнні Парадку афармлення рэгістрацыі або адмовы ў рэгістрацыі дэкларацыі на тавары, транзітнай дэкларацыі і дэкларацыі на транспартны сродак, а таксама аб змяненні і прызнанні страціўшымі сілу некаторых рашэнняў Камісіі Мытнага саюза і Калегіі Еўразійскай эканамічнай камісіі» змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, за выключэннем пункта 1 і падпунктаў «а» – «в» пункта 2 змяненняў (дадатак да гэтага Рашэння).
Пункт 1 і падпункты «а» – «в» пункта 2 змяненняў (дадатак да гэтага Рашэння) уступаюць у сілу па сканчэнні 30 каляндарных дзён з даты афіцыйнага апублікавання гэтага Рашэння, але не раней за дату ўступлення ў сілу Пратакола аб унясенні змяненняў у Дагавор аб Мытным кодэксе Еўразійскага эканамічнага саюза ад 11 красавіка 2017 года, падпісанага 25 снежня 2023 г. 
 

	Старшыня Калегіі
Еўразійскай эканамічнай камісіі
	
Б. Сагінтаеў

ДАДАТАК
да Рашэння Калегіі
Еўразійскай эканамічнай камісіі
ад 7 красавіка 2026 г. № 42


ЗМЯНЕННІ,
якія ўносяцца ў Рашэнне Калегіі Еўразійскай 
эканамічнай камісіі ад 17 снежня 2024 г. № 141

1. У найменні і пункце 1 словы «і дэкларацыі на транспартны сродак» замяніць словамі «, дэкларацыі на транспартны сродак і дэкларацыі на тавары электроннага гандлю».
2. У Парадку афармлення рэгістрацыі або адмовы ў рэгістрацыі дэкларацыі на тавары, транзітнай дэкларацыі і дэкларацыі на транспартны сродак, зацверджаным указаным Рашэннем:
а) у найменні словы «і дэкларацыі на транспартны сродак» замяніць словамі «, дэкларацыі на транспартны сродак і дэкларацыі на тавары электроннага гандлю»;
б) у абзацы першым пункта 1:
словы «і мытнай дэкларацыі» замяніць словамі «мытнай дэкларацыі»;
дапоўніць словамі «, і дэкларацыі на тавары электроннага гандлю (далей – ДЭГ)»;
в) пасля абзаца чацвёртага пункта 2 дапоўніць абзацам наступнага зместу:
«Рэгістрацыйны нумар ДЭГ фарміруецца ў адпаведнасці з Парадкам запаўнення дэкларацыі на тавары электроннага гандлю, зацверджаным Рашэннем Калегіі Еўразійскай эканамічнай камісіі ад 17 снежня 2024 г. № 143.»;
г) у пункце 6:
пасля абзаца трэцяга дапоўніць абзацамі наступнага зместу:
«Калі ў якасці ДТ выкарыстоўваецца карнет АТА, запоўнены ў адпаведнасці з Канвенцыяй аб часовым увозе ад 26 чэрвеня 1990 года з прыкладзенымі да яго транспартнымі (перавозачнымі) і камерцыйнымі дакументамі, рэгістрацыйны нумар такога ДТ указваецца службовай асобай мытнага органа:
у падраздзеле «с» графы «H.» у адрыўным лісце (ваўчары) карнета АТА і ў графе 3 карашка карнета АТА белага колеру «importation» – пры змяшчэнні тавараў пад мытную працэдуру часовага ўвозу (допуску);
у падраздзеле «с» графы «H.» на правым баку вокладкі і ў адрыўным лісце (ваўчары) карнета АТА, а таксама ў графе 3 карашка карнета АТА жоўтага колеру «exportation» – пры змяшчэнні тавараў пад мытную працэдуру часовага вывазу;
у падраздзеле «d» графы «H.» у адрыўным лісце (ваўчары) карнета АТА і ў графе 4 карашка карнета АТА белага колеру «reexportation» – пры змяшчэнні тавараў пад мытную працэдуру рээкспарту;
у падраздзеле «c» графы «H.» у адрыўным лісце (ваўчары) карнета АТА і ў графе 2 карашка карнета АТА жоўтага колеру «reimportation» – пры змяшчэнні тавараў пад мытную працэдуру рэімпарту.»;
у абзацы чацвёртым словы «ўключаючы карнет АТА,» выключыць.

